卷一\中风治法

子和搜风丸 治风热上攻，眼昏耳鸣，鼻塞头痛，眩运痰逆，涎嗽，心腹痞痛，大小便结滞。

人参 茯苓 天南星 薄荷(各半两) 干生姜 寒水石 生白矾(各一两) 蛤粉 黄芩 大黄(各一两) 滑石 牵牛(各四两) 藿香(一分) 半夏(一两)

上为末，水丸，小豆大。生姜汤下，日三服。

理血之剂

良方治风六合汤 治风虚眩运。《机要》同。

四物四两 秦艽一作防风 羌活

上粗末，水煎服。

牛黄清心丸 治诸风痪疭不随，语言蹇涩，心怔健忘，恍惚去来，头目眩冒，胸中烦郁，痰涎壅塞，精神昏愦。(云云)。

牛黄(一两二钱) 龙脑 麝香 羚羊角（末）(各一两) 当归 防风 黄芩 白术 麦门冬 白芍(各两半) 柴胡 桔梗 白茯苓 杏仁 芎穷(各一两二钱半) 肉桂 大豆黄 阿胶(各一两七钱半) 蒲黄 人参 神曲(各二两半) 雄黄(八钱) 甘草(五两) 白敛(七钱半)干姜(七钱半) 犀角（末二两) 干山药(七两) 金箔(一千二百片，内四百片为衣) 大枣(一百核蒸熟，去皮核，研烂成膏)

上为细末，炼蜜与枣膏丸，每两作一十丸，用金箔为衣。每服一丸，温水化下，食远服。

圣惠方治中风口

巴豆七个，去皮烂研，如左涂右手心，右涂左。仍以暖水一盏，安向手心，须臾便正，洗去药，频抽掣手中指。

宣明防风天麻散 治风麻痹走注，肢节疼痛，中风偏枯，或暴喑不语，内外风热壅滞，解昏眩。西北方人多用之，与后方同。

防风 川芎 天麻 白芷 小草乌 白附子 荆芥穗 当归 甘草 羌活(各半两) 滑石(二两)

上为末，热酒化蜜少许，调半钱，加至一钱，觉药力运行，微麻为度。或蜜丸弹大，热酒化下一丸或半丸，白汤化下亦得。

经验如圣散 治中风身体麻木走疼，眩运头疼，牙关紧急，手足搐搦，涎潮闷乱，及破伤风一切证。

苍术(一斤) 川芎(八两) 细辛(四两) 防风 白芷(八两) 草乌(四两) 川乌(五两) 天麻(二两)

上为末，每服半钱或一钱，温酒调下，茶清亦得。如疯狗、蛇、蝎等所伤，先用浆水口含洗净，用此贴上，仍服之至效。金疮血出不止，贴上立定。